open-index/open-wikipedia-markdown huggingface dataset:
Bandeira do Reino de Galicia

A **Bandeira do reino de Galicia** é o estandarte histórico que representou ao reino de Galicia desde os últimos séculos da Idade Media até a 1833, ano no que as Cortes de Madrid disolveron o reino definitivamente e o dividiron nas catro provincias que na actualidade conforman a Comunidade Autónoma de Galicia.

## Deseño 
[miniatura|dereita|220px|Anaco da obra "Pompas fúnebres do emperador [Carlos V" no que se representan os estandartes do Reino de Galiza. Autor: Jean e Lucas Doetecum (séc. XVI).]]
Ao igual que o escudo, aínda que adaptado a un formato de maiores proporcións, a bandeira reproduce o símbolo heráldico do reino de Galicia; un cáliz dourado en fondo azur, ao que, a comezos do século século XVI se lle engade un sementado de cruces recrucetadas douradas, cuxo número finalmente acabou estandarizándose en seis cruces, primeiro, e sete cruces finalmente.

## Historia 
[miniatura|dereita|200px|Armas do reino de Galicia no "Gran Carro Triunfal de Maximiliano I", realizado por [Durero en 1515.]]
Dado o feito de que bandeira e escudo nacen sendo unha unidade na Idade Media, a súa evolución histórica corre parella ao longo dos séculos. Como o escudo e as armas de Galicia aparecen xa a finais do século XIII, no armorial inglés coñecido como Segar's Roll, a súa representación en bandeira é pouco despois e esta aparece plenamente levada aos estandartes no século XVI.

## Véxase tamén 
### Outros artigos 
* Reino de Galicia
* Escudo de Galicia
* Historia de Galicia
* Bandeira de Galicia
Upin & Ipin

miniatura|As personaxes de Upin e Ipin como embaixadores de Malaisa nun evento de UNICEF en 2012
***Upin & Ipin*** é unha serie de animación malaisia para televisión producida por Les' Copaque Production que segue a vida e aventuras de dous irmáns xemelgos que viven nunha aldea do país.

## Historia 
En orixe a serie era un proxecto paralelo do filme de animación en 3D *Geng: Pengembaraan Bermula*. *Upin & Ipin* comezou a emitirse en TV9 o 13 de setembro de 2007 como un especial de seis episodios emitido durante o Ramadán para salientar a significancia desa festa islámica entre os máis novos. Cada episodio duraba cinco minutos. Por mor do éxito en 2008 realizouse unha tempada regular, en 2015 chegou á novena tempada, con episodios que desde a terceira duran sete minutos. O especial do Ramadán de 2008 tivo unha audiencia de millón e medio de espectadores en TV9,, converténdose na segunda serie de animación máis vista, despois de *Doraemon* . A popularidade de *Upin & Ipin* pode ser atribuída ao éxito comercial do filme Geng, que protagonizaban tamén dos dous xemelgos. A terceira tempada que rematou a finais de 2009 foi o segundo programa máis visto de TV9, por detrás da estrea en televisión de *Geng*.

En Indonesia*Upin & Ipin* a MNCTV emitiu a primeira tempada en 2007, con índices de audiencia de 10.5 en 2009 En Singapur emite a serie MediaCorp Suria, en Filipinas GMA Network e tamén por satélite e cable Disney Channel Asia.

## Notas 
## Véxase tamén 
### Ligazóns externas 
*Web oficial
Son de Galicia

**Son de Galicia** é unha colección de música galega publicada en 2003 polo xornal *La Voz de Galicia*. A colección consta de 41 CDs onde se incluíu o máis representativo da música feita en Galicia. As obras son fundamentalmente reedicións, mais hai tamén algún disco inédito, principalmente recompilatorios.

## Cronoloxía 
A colección comezou a distribuírse o domingo 5 de xaneiro de 2003, publicándose os discos *Galicia no país das maravillas* (Milladoiro, 1984) e un recompilatorio dos mellores temas de Los Tamara, ao prezo de dous euros. O martes 7 de xaneiro publicouse *Ara Solis* (Luar na Lubre, 1993). O 27 de xaneiro o xornal publicou o álbum *Cancións* (Saraibas, 1996). O 29 de xaneiro saíu á venda o álbum *O mal tempo* (Mutenrohi, 1995). O 4 de febreiro tocoulle quenda ao álbum *O colo do vento* (Muxicas, 1996). O 24 de febreiro publicouse un recompilatorio do grupo Ávalon. O 1 de abril publicouse un recompilatorio dos mellores temas de Taranis.

## Discos 
# Los Tamara – Recompilatorio
# Doa – *O son da estrela escura* (1979)
# Emilio Cao – *Simbad en Galicia*
# Brath – *Rodeira* (2001)
# Amancio Prada – *Rosas a Rosalía* (1997)
# Fuxan os Ventos – *Quen a soubera cantar* (1981)
# Ana Kiro – Recompilatorio
# Suso Vaamonde – *Nin rosmar un laído* (1977)
# Manuela e Miguel – *Barco na alba* (1990)
# A Quenlla – *Namórate da vida* (1999)
# Milladoiro – *Galicia no país das maravillas* (1984)
# Los Satélites con Sito Sedes
# Xil Ríos – *Que non decaia* (1992)
# Muxicas – *No colo do vento* (1996)
# Pallamallada – Recompilatorio
# Xocaloma – *Rosas de luz* (1991)
# Gaiteiros Galegos – *Música para danza*
# Orquesta de Cámara de Xove e grupo vocal Solo Voces
# Real Banda de Gaitas – *Gallaecia* (1994)
# Saraibas – *Cancións* (1996)
# Luar na Lubre – *Ara Solis* (1993)
# Na Lúa – *Contradanzas* (1991)
# Uxía – Recompilatorio
# Pablo Quintana – *O cego andante* (1982)
# Eva Castiñeira e Florencio (O cego dos Vilares) – *Recolleita. Vol. I* (1981)
# Berrogüetto – *Navicularia* (1996)
# Orquestra Sinfónica de Galicia
# Grupo Universitario de Cámara de Compostela – *Cantigas de Santamaría, Códice Calixtino e Martín Códax* (1980)
# Leilía – Recompilatorio
# Recompilatorio música galega I
# Ávalon – *Recompilatorio*
# Mutenrohi – *O mal tempo* (1995)
# Taranis – Recompilatorio
# Susana Seivane – *Susana Seivane* (1999)
# Arco da Vella – *Abuña Copo* (1995)
# Noitébregos – *Noitébregos* (2002)
# Bágoa da Raíña – *En augas de Ortigueira* (1998)
# Druadán – *Druadan* (2000)
# Quinta Feira – *De seu* (2000)
# A Roda – *Pra os amigos* (1980)
# Recompilatorio música galega II

## Notas
Demolished Thoughts

***Demolished Thoughts*** é o terceiro álbum do músico estadounidense de rock alternativo Thurston Moore, publicado o 20 de maio de 2011 a través do selo Matador Records. *Mojo* situou ao disco no posto 18 dos "Mellores 50 álbums de 2011", mentres que *Uncut* situouno no número 23.

## Listaxe de cancións 
Todos os temas compostos por Thurston Moore.
# "Benediction" - 5:16
# "Illuminine" - 4:02
# "Circulation" - 4:10
# "Blood Never Lies" - 5:07
# "Orchard Street" - 6:56
# "In Silver Rain With a Paper Key" - 5:43
# "Mina Loy" - 4:02
# "Space" - 6:39
# "January" - 4:52
# "This Train Is Bound for Glory" (canción extra en iTunes)
Afroterios

A dos **afroterios** (*Afrotheria*) son unha superorde de mamíferos placentarios composto por tres clados: *Afroinsectiphilia*, *Pseudungulata* e *Paenungulata*.

## Clasificación 
'*Superorde *Afrotheria***
* **Clado *Afroinsectiphilia'''*
** Orde *Afrosoricida*
*** Suborde *Chrysochloridea*
*** Suborde *Tenrecomorpha*
* *'Clado *Pseudungulata*'* 
** Orde *Macroscelidea* 
** Orde *Tubulidentata*
* *'Clado *Paenungulata*'*
** Orde *Hyracoidea* 
** Orde *Proboscidea*
** Orde *Sirenia*
** Orde *Embrithopoda* †
** Orde *Desmostylia* †

### Clasificación filoxenética 
 └─o ***Afrotheria***
   ├─o *Afroinsectivora*
   │ ├─o *Macroscelidea*
   │ └─o *Afrosoricida*
   └─o *Pseudoungulata*
       ├─o *Tubulidentata*
       └─o *Paenungulata*
         ├─o *Hyracoidea*
         └─o *Tethytheria*
           ├─o *Behemota*
           │ ├─o *Embrithopoda*†
           │ ├─o *Desmostylia*†
           │ └─o *Proboscidea*
           └─o *Sirenia*

## Véxase tamén 
### Bibliografía 
* 
* 
*  (Texto completo en formato PDF)
* Stanhope, M. J.; Waddell, V. G.; Madsen, O.; de Jong, W.; Hedges, S. B.; Cleven, G. C.; Kao, D. & Springer, M. S. (1998): "Molecular evidence for multiple origins of Insectivora and for a new order of endemic African insectivore mammals". *Proceedings of the National Academy of Sciences* **95** (17): 9967–9972.
 
### Outros artigos 
* Taxonomía dos mamíferos

### Ligazóns externas 
* *Afrotheria* Stanhope *et al*. 1998  en Fossilworks.
* *Afrotheria'' no NCBI.
El Restaurador (Pontevedra)

***El Restaurador*** foi un periódico editado en Pontevedra entre 1855 e 1857.

## Historia e características 
Subtitulado *Periódico político y literario* e *Periódico científico y literario*, apareceu en 1855. Periódico bisemanal, defendía a política do Partido Moderado. Entre os seus redactores figuraron Carlos Somoza e Antolín Esperón. Cesou a súa publicación o 19 de abril de 1857.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Pontevedra
Johann Karl Wilhelm Illiger

**Johann Karl Wilhelm Illiger**, nado o 19 de novembro de 1775 en Brunswick, Baixa Saxonia, Alemaña, e finado o 10 de maio de 1813 en Berlín, foi un zoólogo e entomólogo alemán.

## Traxectoria 
Era fillo dun comerciante en Brunswick. Estudou baixo a supervisión do entomólogo Johann Hellwig, e despois traballou nas coleccións zoolóxicas de Johann Centurius Hoffmannsegg.

Foi profesor e director do Museo Zoolóxico de Berlín desde a súa fundación en 1810 até a súa morte.

Autor de *Prodromus systematis mammalium et avium* (1811), un tratado sobre sistemática ou taxonomía linneana. Influíu cientificamente para a adopción do concepto taxonómico de familia.

## Traballos 
miniatura|250px|Lámina de ''Abbildungen zu Karl Illiger's Uebersetzung von Olivier's Entomologie*. Nuremberg, 1802.
* Beschreibung einiger neuer Käfer, in: *Schneider's entomologisches Magazin* (1794) 
* Nachricht von einer in etlichten Gersten- und Haferfeldern um Braunschweig wahrscheinlich durch Insecten verursachten Verheerung, in: *Brauschweigisches Magazin* 50 (1795). 
* *Verzeichniß der Käfer Preußens*. Entworfen von Johann Gottlieb Kugelann (1798) 
* Die Wurmtrocknis des Harzes, in: *Braunschweigisches Magazin* 49-50(1798) 
* Die Erdmandel, in: *Braunschweigisches Magazin* 2 (1799) 
* *Versuch einer systematischen vollständigen Terminologie für das Thierreich und Pflanzenreich* (1800) 
* Zusatze und Berichte zu Fabricius Systema Eleutheratorus. *Magazin fur Insektenkunde* 1. viii + 492 pp.(1802)
* Über die südamerikanischen Gürtelthiere, in: *Wiedemann's Archiv für die Zoologie* (1804)
* *Die wilden Pferde in Amerika*, in: Braunschweigisches Magazin 7/(1805)
* Nachricht von dem Hornvieh in Paraguay in Südamerika, in: *Braunschweigisches Magazin* 15-16 (1805)
* Nachlese zu den Bemerkungen, Berichtigungen und Zusatzen zu Fabricii Systema Eleutheratorum Mag. fur Insektenkunde. 6:296-317 (1807)
* Vorschlag zur Aufnahme im Fabricischen Systeme fehlender Kafergattungen. *Mag. fur Insektenkunde* 6:318-350 (1807)
* *Prodromus Systematis Mammalium et Avium* (1811)
* *Überblick der Säugthiere nach ihrer Vertheilung über die Welttheile*. Abh. K. Akad. Wiss. Berlin, 1804-1811: 39-159 (1815)

## Abreviatura 
A abreviatura **Illiger** emprégase para indicar a Johann Karl Wilhelm Illiger como autoridade na descrición e taxonomía en zooloxía.

## Véxase tamén 
### Ligazóns externas 
* Gaedike, R., Groll, E. K. & Taeger, A. (2012): Bibliografía de Illiger en *Index Novus Litteraturae Entomologicae''.
Enter (álbum de Russian Circles)

***Enter*** é o álbum de estrea da banda estadounidense de rock instrumental Russian Circles, publicado o 16 de maio de 2006 a través do selo Flameshovel Records. Todos os temas apareceron anteriormente no seu EP autotitulado, agás "Micah" e "Enter."

## Listaxe de cancións
Station (álbum)

***Station*** é o segundo álbum da banda estadounidense de rock instrumental Russian Circles, publicado o 6 de maio de 2008 a través do selo Suicide Squeeze.

## Listaxe de cancións
Geneva (álbum)

***Geneva*** é o terceiro álbum da banda estadounidense de rock instrumental Russian Circles, publicado o 20 de outubro de 2009 a través do selo Suicide Squeeze. O disco foi gravado en maio de 2009 con Brandon Curtis de The Secret Machines. A versión en vinilo publicouse a través da etiqueta Sargent House.

## Listaxe de cancións
Empros

***Empros*** é o cuarto álbum da banda estadounidense de rock instrumental Russian Circles, publicado o 25 de outubro de 2011 a través do selo Sargent House. Este é o primeiro traballo do grupo editado unicamente por Sargent House. Para os seus tres primeiros discos esta etiqueta lanzara edicións limitadas en vinilo, mentres que as versións en CD e dixital foran publicadas por Suicide Squeeze Records ou Flameshovel Records.

## Listaxe de cancións
Memorial (álbum de Russian Circles)

***Memorial*** é o quinto álbum da banda estadounidense de rock instrumental Russian Circles, publicado o 29 de outubro de 2013 a través do selo Sargent House. Memorial foi producido por Brandon Curtis (Secret Machines, Interpol), que xa producira os dous anteriores discos do grupo, *Empros* (2011) e *Geneva* (2009).

## Listaxe de cancións
Gobernación de Vitebsk

A **gobernación de Vitebsk** (en , tr. *"Vitebskaia guberniia"*) foi unha gobernación do Imperio Ruso, con capital en Vitebsk (actual Viciebsk, Belarús).
## Historia 
Foi creado o 27 de febreiro de 1802 coa división da gobernación de Belarús nas gobernacións de Vitebsk e Mogilev. Foii abolido en 1924, e a maior parte do seu territorio foi transferido á R.S.S. de Belarús.
Panos Kammenos

**Panagiotis "Panos" Kammenos** (en grego:Πάνος Καμμένος), nado en Atenas o 12 de maio de 1965, é un político grego, fundador do partido Gregos Independentes e ministro de defensa entre o 27 de xaneiro e o 28 de agosto de 2015 no goberno de coalición con Syriza presidido por Alexis Tsipras.

## Traxectoria 
Estudou economía e psicoloxía na Universidade de Lión. En 1993 entrou por primeira vez no parlamento grego na lista de Nova Democracia O 24 de febreiro de 2012 anunciou a creación dun novo partido, chamado Gregos Independentes (ANEL). O novo partido, de orientación dereitista e euroscéptico, tiña como puntos centrais a reestruturación da débeda e a loita contra a emigración ilegal. e apoiou iniciativas de Syriza. Tras as eleccións de xaneiro de 2015 ANEL con 13 escanos entrou nun goberno de coalición con Tsipras, converténdose Kamenos en ministro de defensa.

## Notas 
## Véxase tamén 
### Ligazóns externas 
* Mandatos de Panos Kammenos no Parlamento Helénico (inglés)
TotalBiscuit

**John Bain**, nado o 8 de xullo de 1984 en Spennymoor, Inglaterra, e finado o 24 de maio de 2018, máis coñecido polos seus alcumes de **TotalBiscuit**, **The Cynical Brit**, e **TotalHalibut**, foi un comentarista e crítico de videoxogos, realizando o seu traballo principalmente nas plataformas de YouTube e Twitch.tv. Segundo Eurogamer, os seus vídeos sobre novos videoxogos *indie* e as súas análises regulares sobre novas relacionadas co mundo dos videoxogos levárono a conseguir unha considerable cantidade de seguidores. O 13 de marzo de 2013 acadou o millón de subscritores na súa canle de YouTube, ocasión pola que publicou un vídeo de media hora de duración comentando diversos aspectos da súa vida.

A principal fonte da súa popularidade foi a súa canle principal de YouTube, sendo a súa serie máis popular a titulada "WTF is...?", na que amosaba as súas primeiras impresións sobre videoxogos de nova publicación. En xaneiro de 2015 Totalbiscuit converteuse no primeiro curador da plataforma Steam, cuns 400&nbsp;000 seguidores.

Foi nomeado nos premios *Golden Joystick* de 2012 na categoría de *Greatest YouTube Gamer*, e o 5 de decembro de 2014 recibiu o premio do público nos *The Game Awards* na categoría *"Trending Gamer"*.

## Notas
## Véxase tamén
### Ligazóns externas 
*senmarco|23x23px TotalBiscuit no YouTube .
Agar.io

***Agar.io*** é un videoxogo de acción en liña masivo multixogador creado por Matheus Valadares. Cada xogador controla unha célula nun mapa que representa unha placa de Petri, e o obxectivo é gañar a maior candidade de masa absorbendo células máis pequenas e evitando a outras células meirandes. O nome do xogo provén da substancia ágar-ágar, usada en bioloxía para cultivar bacterias.

O xogo recibiu críticas xeralmente favorables pola súa sinxeleza, competitividade e mecánicas, mais tamén foi criticado negativamente pola súa repetitividade. Conseguiu un éxito notable principalmente debido á súa expansión boca a boca nas redes sociais, converténdose nun dos xogos de navegador e plataformas móbiles de maior popularidade no seu primeiro ano. O 3 de maio de 2015 anunciouse unha futura versión descargable para Steam, e a versión móbil para iOS e Android foi publicada o 8 de xullo de 2015 por Miniclip.

## Mecánica de xogo 
O obxectivo do xogo é facer medrar unha célula absorbendo boliñas xeradas de forma aleatoria no mapa, que aumentan lixeiramente a masa da célula, e outras células máis pequenas, ó mesmo tempo que cómpre evitar resultar tragado por células máis grandes. Ten catro modos diferentes de xogo, e en todos eles o obxectivo é conseguir a célula máis grande. Os xogadores poden volver a comezar cando unha célula máis grande traga a súa, e poden cambiar a aparencia da célula empregando termos e frases predefinidas, así como con símbolos e peles. A maior masa as células móvense máis lentamente, e perden masa có tempo de forma gradual.

## Desenvolvemento 
O brasileiro Matheus Valadares foi o desenvolvedor do xogo, e anunciono por primeira vez en 4chan o 27 de abril de 2015. Escrito en JavaScript e C++, levoulle uns poucos días rematar a súa codificación. O 8 de xullo de 2015 Miniclip publicou unha versión para móbiles iOS e Android. Sergio Varanda, executivo de Miniclip, declarou que o obxectivo principal desta versión era "recrear a experiencia do xogo" nos móbiles, citando os desafíos que comportara recrear o xogo para controis de pantallas táctiles.

## Recepción 
Trala súa publicación recibiu valoracións xeralmente positivas da crítica, en particular pola súa simplicidade, competitividade e mecánica de xogo. *Engadget* describiuno como "unha boa abstracción da competición pola supervivencia do máis forte que se pode ver en ocasións no nivel microscópico". *Toucharcade* valorou de forma positiva a súa simplicidade, elementos estratéxicos e a súa "personalidade". As críticas negativas enfocáronse principalmente na súa repetitividade e o método de control da versión para móbiles.

O xogo acadou unha rápida popularidade grazas a súa propagación polas redes sociais e a súa emisión en Twitch.tv No 2015 a páxina web do xogo para navegador acadou unha posición entre as 1000 páxinas web máis visitadas na clasificación de Alexa e as versións para plataformas móbiles foron descargadas máis de dez millóns de veces na súa primeira semana de publicación.

O xogo inspirou a moitos desenvolvedores a crear o seu propio Agario.

## Notas
:*Todas as referencias en inglés agás cando se indique o contrario*

## Véxase tamén
### Ligazóns externas
*
Mario Lemina

**Mario René Junior Lemina**, nado o 1 de setembro de 1993 en Libreville (Gabón), é un futbolista franco-gabonés, internacional coa selección gabonesa, que xoga para o Southampton FC da Premier League.

## Traxectoria 
Mario Lemina comezou a súa carreira profesional no FC Lorient en xaneiro de 2013, xogou un total de 18 partidos co equipo bretón e pasou ao Olympique de Marseille en setembro dese ano.

O 31 de agosto de 2015 asinou co Juventus de Turín por 1,5 millóns de euros ao inicio e 9,5 miillóns ao remate da tempada.

### Selección 
Participou na Copa do Mundo de Fútbol sub-20 de 2013 coa selección francesa, xogando catro partidos, deles dous como titular. Seleccionado por Gabón para xogar a Copa de África de nacións de 2015, nun primeiro momento rexeitou a oferta, mais finalmente acabouna aceptando.

## Notas 
## Véxase tamén 
### Ligazóns externas 
*Perfil no Southampton FC
Gustavia

**Gustavia** é a principal cidade e capital da illa de Saint-Barthélemy (a miúdo abreviado como *Saint-Barth* en francés, ou **St. Barts** en inglés) . Debe o seu nome ao rei Gustavo III de Suecia.

## Historia 
Saint-Barthélemy foi reclamada por primeira vez por Francia, en 1648. A illa foi cedida a Suecia a cambio dos dereitos comerciais en Gotemburgo en 1784 e Suecia fundou a Svenska Västindiska Kompaniet. Prosperou durante as Guerras Napoleónicas, perdeu potencial a partir de entón, e a illa foi vendida a Francia en 1878.

O lugar foi chamado primeiro *Le Carénage* polo refuxio que proporcionaba aos buques danados. De acordo aos arquivos o nome *Gustavia* apareceu entre o 28 de decembro de 1786 e o 9 de febreiro de 1787. Gustavia permanece como un reflexo do período sueco.

Construíronse tres fortes a mediados e finais do século XVII protexendo o porto: Oscar (antes Gustav Adolf), Karl e Gustav. A Igrexa Anglicana Episcopal fronte á baía foi construída en 1855.

## Servizos 
As localizacións de Fort Karl, con vistas a Shell Beach ao sur da cidade, e Fort Gustav, na base do faro cara ao norte, son populares entre os excursionistas. Fort Oscar, na punta da península de Gustavia, alberga a Xendarmería. Hai un museo ao final da estrada Victor Schoelcher na península. Gustavia ten algúns restaurantes que serven gastronomía americana, italiana, francesa e doutros tipos. Gustavia ten moitas boutiques de alta gama que son unha fonte esencial de ingresos para a illa, e un dos hoteis máis luxosos de clase alta da illa. Hai un Real Consulado de Suecia en Gustavia (Cónsul Dantes Magras).

## Clima 
miniatura|Gustavia
miniatura|Vista de Gustavia

O clima é tropical con só pequenas variacións na temperatura. A pequena superficie da illa de só 24&nbsp;km² permítelle gozar dun clima suave e agradábel provocado polos ventos alisios. As temperaturas medias de auga e aire móvense ao redor dos 27&nbsp;°C, o ano divídese en dúas estacións: unha seca, coñecida como a Coresma (Careme), e unha máis húmido no inverno. Esta última tempada sucede entre maio e novembro, e o omnipresente sol está nubrado por pasaxes curtos de nubes de choiva con breves períodos de choiva de 10 a 15 minutos. De acordo co sistema da Clasificación climática de Köppen Gustavia ten un clima tropical seco, abreviado "Aw" nos mapas climáticos.

## Economía 
A moeda oficial de San Bartolomé é o euro.

## Notas 
## Véxase tamén 
### Ligazóns externas 
* Colectividade de Saint Barthélemy (Páxina oficial do goberno) 
* Comité Territorial de Turismo (Páxina de Turismo) 
* Gustavia Harbor/Porto de Gustavia (Páxina oficial) 
; Información xeral
*
Travis Nelson

**Travis William Nelson**, nado o 13 de maio de 1987 en Marion, Iowa, é un ex xogador profesional de baloncesto estadounidense. Anunciou a súa retirada o 7 de abril de 2016, sendo o seu último conxunto foi o Club Baloncesto Breogán de Lugo na Liga LEB. Xogaba na posición de pivote cunha altura de 2,07 metros. Foi formado nas Universidades de Wyoming e Minnesota State.

## Traxectoria 
### Equipos 
*20px|border Wyoming Cowboys (NCAA, 2005-2008)
*20px|border Minnesota State Mavericks (NCAA II, 2008-2010)
*20px|border Marshall Milton Keynes Lions (Brith Basketball League, 2010-2011)
*20px|border KK Šentjur (1. Slovenska Košarkarska Liga, 2011-2012)
*20px|border JIP Pardubice (Národní Basketbalová Liga, 2012-2014)
*20px|border Nilan Bisons Loimaa (Korisliiga / VTB, 2014-2015)
*20px|border CB Breogán (LEB, 2015-2016)

## Notas 
## Véxase tamén 
### Ligazóns externas 
*Perfil en feb.es
*Perfil en eurobasket.com
*Nova da fichaxe na web do Breogán
El Propagandista (Pontevedra)

***El Propagandista*** foi un periódio editado en Pontevedra en 1859.

## Historia e características 
Fundado e dirixido por Constantino Armesto Cobián. Periódico republicano federal

## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
Jungle Book (filme de 1942)

***Jungle Book*** (*O libro da selva*) é un filme de 1942 baseada na novela homónima do escritor indobritánico Rudyard Kipling. Trátase da primeira versión cinematográfica do libro.

O filme foi realizada polos irmáns Korda: Zoltán como director, e Vincent e Alexander como produtores. O personaxe de Mowgli é interpretado polo actor indio Sabu. Completan a repartición Joseph Calleia, John Qualen, Frank Puglia, Rosemary DeCamp, Patricia O'Rourke e Ralph Byrd.

O filme está rodado en cor, co que se conseguen uns planos da selva moi pintorescos e fermosos. O son consérvase bastante mal.

A música, composta por Miklós Rózsa, foi candidata ao premio Óscar. O filme tivo outras tres candidaturas nese certame: aos decorados, á fotografía e aos efectos especiais.
Fernando Vega

**Fernando Vega Torres**, nado o 3 de xullo de 1984 en Arahal (Sevilla, Andalucía), é un futbolista profesional español da canteira do Sevilla que xoga como lateral esquerdo.

## Traxectoria 
Nado en Arahal, na provincia de Sevilla, Fernando Vega comezou a súa carreira como futbolista nas categorías inferiores do Sevilla FC, onde chegou a xogar dúas temporadas completas co segundo equipo na Segunda División B. No ano 2005 da o salto de categoría e asina polo Lorca da Segunda División, onde destaca, chegando a xogar 39 partidos. A súa boa temporada fai que o Real Betis da Primeira División se fixe nel, asinando polo conxunto sevillano como libre en xullo de 2006. O seu debut en Primeira sería o 26 de agosto, nun partido ante o Valencia CF no Estadio de Mestalla que se saldaría cunha derrota por 2-1. Pouco a pouco faríase coa titularidade no equipo "verdiblanco" por diante do xa veterano internacional Enrique Romero. Debido a súa popularidade chegouse a formar unha peña bética co seu nome.

A pesar de renovar o seu contrato co equipo sevillano até xuño de 2014, tras xogar tan só seis encontros na temporada 2010–11 o xogador decide rescindir o seu contrato en xaneiro de 2012. Despois dunha infrutuosa tentativa de fichaxe polo Portsmouth inglés, asina polo Recreativo de Huelva equipo Segunda División que procuraba a súa volta a Primeira. Tras o descenso do seu equipo na temporada 2014-15, o 31 de agosto de 2015 asina polo Club Deportivo Lugo.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt 
* Datos do xogador en Soccer Way
The Best Day

***The Best Day*** é o cuarto álbum de estudio do músico estadounidense de rock alternativo Thurston Moore, publicado o 20 de outubro de 2014 a través do selo Matador Records. A portada do disco é unha fotografía da nai de Moore tomada ao redor do ano 1940.

## Edición 
A lanzamento de *The Best Day* anunciouse en marzo de 2014 a través do blog de noticias oficial de Sonic Youth. Un mes antes deste anuncio Moore publicou o tema "Detonation" como un sinxelo de 7 polgadas, acompañado de "Germs Burn" como cara b a través do selo independente inglés Blank Editions como parte das súas *Solo Series*.

O 20 de agosto realizouse un anuncio formal do lanzamento do disco por parte de Matador Records, incluíndo a súa portada, a listaxe de temas e as datas de edición. O álbum sería publicado o 20 de outubro en Dinamarca, Francia, Suecia e o Reino Unido; o 21 en España e os Estados Unidos; e o 24 en Alemaña, Irlanda, Países Baixos e Suíza. Unha semana antes do lanzamento internacional oubo dispoñibles *streamings* oficiais do disco a través das páxinas de NPR Music e *The Guardian*. *The Best Day* foi lanzado como LP dobre, CD sinxelo e descarga dixital, levando as 100 primeiras copias do vinilo estadounidense un póster autografado.

## Listaxe de cancións 
## Persoal
;The Thurston Moore Band
* Thurston Moore - voces, guitarra
* James Sedwards - guitarra
* Debbie Googe - baixo
* Steve Shelley - batería

## Notas
Brades

**Brades** (tamén chamado **Brades Estate** é unha vila e a capital de facto da illa caribeña de Montserrat desde 1998. No 2009, contaba cunha poboación aproximada de 1000 habitantes.

## Historia 
A capital oficial de Montserrat en Plymouth no sur da illa foi abandonada en 1997 logo de ser enterrada pola erupción do volcán Soufriere Hills. Os edificios de goberno provisionais se construíron en Brades, converténdose na nova capital en 1998. A medida foi pensada inicialmente para ser temporal, pero mantívose e é a capital *de facto* da illa desde entón. Suxeríronse varios nomes para a nova capital que agora estase construíndo na zona de Little Bay. Estes inclúen Porto Diana, en memoria de Diana, Princesa de Gales, e St Patrick, para conmemorar os Levantamento do 17 de marzo e para atraer a turistas irlandeses-americanos. En apoio dos Xogos Olímpicos de 2012 en Londres, a Escola Primaria de Brades participou nun "proxecto especial" pola paz mundial "que foi revelado nos Xogos, na que presentaron unha colcha que simbolizaba a paz, incluíndo unha representación da bandeira de Montserrat.

## Xeografía 
miniatura|esquerda|Mapa.
Brades atópase no extremo noroeste de Montserrat. Atópase ao norte de San Pedro e Bunkum Bay, nas proximidades da Baía de Carr e Little Bay. A estrada principal da illa alcanza o seu punto máis ao norte na baía de Carr e logo diríxese ao sueste, pasando polo aeroporto no centro da illa. A vila de Davy Hill atópase a veira da estrada principal ao nordeste; O río Collins pasa entre os asentamentos e desemboca en Little Bay. Ao nordeste de Brades, no centro, a illa convértese en outeiros, alcanzando unha altura de 403 m no pico de Silver Hill.

## Economía 
A guía Frommer dixo da cidade: "En xeral, vostede obterá o sentido dunha pequena comunidade galvanizada nas novas formas de autosuficiencia e cooperación, cun grande énfases nas visitas relacionadas cos negocio dos equipos de construción británicos e as axencias de axuda internacional". Brades contén varias pequenas tendas, un banco, unha sucursal do Royal Bank of Canada na estrada principal de Brades, oficinas gobernamentais, unha oficina de correos, unha biblioteca e unha farmacia. Runaway Travel, é a maior e máis completa axencia de viaxes de Montserrat ten a base en Brades. As Cámaras do Procurador Xeral sitúase no nº 3 da Praza Farara en Brades. Restaurantes coñecidos na zona son o *Soca Cabana*, unha choza de praia en Little Bay, que vende pratos de polo e peixe con música Reggae en vivo as noites dos venres, *Peoples´s Place* unha cabana na cima do outeiro azul e *Tina* na estrada principal de Brades que serve lagosta, hamburguesas, allo, camaróns, pastel de crema de coco e cervexa de xenxibre.

Scuba Montserrat, dirixido polos mergulladores con certificados PADI, Emmy Aston e Andrew Myers, atópase en Little Bay, preto da entrada do porto, é un lugar notable para o mergullo na illa. Ofrecen cursos de mergullo e snorkel, facendo excursións en barco a Rendezvous Bay ao norte e alugando kayaks bipraza. 

## Notas 
## Véxase tamén
El Requeté

***El Requeté*** foi un semanario editado na Coruña entre 1911 e 1913.

## Historia e características 
Subtitulado *Órgano de la Juventud Jaimista de La Coruña*, apareceu o 10 de decembro de 1911. Publicou fotograbados e caricaturas e poemas en galego. Entre os seus colaboradores figuraron Juan Bravo, José María Moar, Carolino Costa Márquez, Emilio Villelga Rodríguez, José Portal Fradejas, Francisco Aguinaga Galarza, Sancho Dávila, Isaac Rodríguez e o conde de Kenty. Cesou a súa publicación non antes de finais de 1913.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Dog Man Star

***Dog Man Star*** é o segundo álbum da banda inglesa de rock alternativo Suede, publicado o 10 de outubro de 1994 a través do selo Nude Records. O disco gravouse no estudio londiniense Master Rock a comezos de 1994 e foi producido por Ed Buller. Este foi o derradeiro álbum do grupo en contar co guitarrista Bernard Butler, debido a que a tensión que existía entre el e o vocalista Brett Anderson foi medrando ata que Butler deixou a banda antes de que rematasen o disco. Como resultado, algúns temas do álbum tiveron que ser rematados coa axuda de músicos de sesión.

En contraste co seu álbum de estrea *Suede*, que amosaba influencias de David Bowie e os Smiths, *Dog Man Star* exhibe unha estética máis variada e baséase nunha gama máis ampla de influencias. Aínda que non se vendeu na mesma escala que o seu predecesor, alcanzou o número tres na lista de álbums do Reino Unido e foi certificado como ouro pola BPI en novembro de 1994. Descrito por *Rolling Stone* como "un dos álbums máis pretenciosos xamais publicados por unha gran discográfica", o disco foi lanzado nun clima musical británico diferente ao da súa discografía anterior. Fóra da escena musical convencional, a banda afastouse do "paquete de bandas do Britpop".

Aínda que *Dog Man Star* foi aclamado por moitos críticos como unha obra mestra, e polarizou á crítica estadounidense, algúns cualificándoo de pretencioso. Co tempo, o álbum foi gañando un maior recoñecemento por parte da crítica. Na década transcorrida entre a separación de Suede en 2003 e o lanzamento de *Bloodsports*, *Dog Man Star* gañou constantemente un forte número de seguidores como disco de rock clásico. En outubro de 2013 a revista *NME* colocou o álbum no número 31 da súa lista dos 500 mellores álbums de todos os tempos.

## Listaxe de cancións 
## Notas
Fofi Gennimata

miniatura|Fofi Gennimata en 2009
**Fofi Gennimata**, nada en Atenas o 17 de novembro de 1964 e finada na mesma cidade o 25 de outubro de 2021, foi unha política grega, presidenta do PASOK.

## Traxectoria 
Era filla de Georgios Gennimatas, un dos fundadores do PASOK. Estudou Ciencias Políticas na Universidade de Atenas e traballou no Banco Nacional de Grecia desde 1986, ata que con 50 anos se retirou.

Pertenceu ás mocidades do PASOK e foi membro de varios comités sectoriais do partido. Mais tamén activa desde 1986 na Unión de Mulleres de Grecia (Ένωση Γυναικών Ελλάδας). No ano 2000 entrou por vez primeira no Parlamento e ao ano seguinte no Comité Central do PASOK. En 2002 deixou o parlamento para concorrer ás eleccións como cabeza de lista do seu partido á superprefectura de Atenas-O Pireo, permanecendo como xefe da superprefectura ata 2007, ano no que deixou o seu posto para presentarse ás eleccións lexislativas pero a xustiza botou atrás a súa canditura ao ir contra o artigo 56 da Constitución, que lles impide os representantes locais participar nas eleccións lexislativas durante o seu mandato, mesmo se cesan antes.

Despois das eleccións de 2009 o primeiro ministro Giorgios Papandreu nomeouna viceministra de sanidade e en 2010 asumiu o cargo de viceministra de educación, ata 2011. En marzo de 2012 converteuse na voceira do seu partido. Elixida deputada nas eleccións de xaneiro de 2015, desde o 14 de xuño de 2015 ata o seu falecemento foi a presidenta do PASOK.

## Notas
Marc Caballé

**Marc Caballé Naranjo**, nado o 22 de xuño de 1991 en L'Hospitalet (Barcelona), é un futbolista profesional catalán da canteira do RCD Espanyol, que xoga como mediocentrodefensivo ou central zurdo na UE Cornellà da Segunda División B cedido polo club barcelonés.

## Traxectoria 
Nado en L'Hospitalet de Llobregat, Barcelona, Caballé formouse nas categorías inferiores do RCD Espanyol, chegando a debutar como sénior co equipo filial na temporada 2009–10 en Segunda División B. No verán de 2010 asina co Atlético de Madrid, sendo asignado ao equipo C da Terceira División. O 14 de xullo de 2012, tras dous anos no filial madrileño, asina co Atlético Malagueño, filial do Málaga CF, tamén da Terceira División.

O 12 de xullo do ano seguinte, despois de aparecer moderadamente, volta ao Espanyol e ao seu filial. En xullo Caballé sofre unha seria lesión no nocello, permanecendo sen xogar durante sete meses, mais sendo renovado o seu contrato até 2018. Foi definitivamente promovido ao primeiro equipo da Primeira División o 3 de xuño do ano seguinte. Posteriormente, o 31 de xuño, anúnciase a súa cesión por un ano ao Club Deportivo Lugo.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt 
* Datos do xogador en Soccer Way
* Perfil en RCDEspanyol.com
Muroideos

miniatura|250px|*Platacanthomys lasiurus*.
miniatura|250px|*Spalax ehrenbergi*.
miniatura|250px|*Hypogeomys antimena*.
[miniatura|250px|*[Arvicola sapidus*.]]
miniatura|250px|*Acomys dimidiatus*.

A dos **muroideos** (*Muroidea*) é unha gran superfamilia de roedores da suborde dos miomorfos.

Inclúe os hámsteres, xerbos, ratos e ratas, e moitos outros parentes, que ocupan unha vastísima variedade de hábitats en todos os continentes excepto a Antártida.

Algunhas autoridades colocaron a todos os membros deste grupo nunha soa familia, a dos múridos, debido ás dificultades para determinar como as diferentes subfamilias se relacionan entre si.

## Taxonomía 
A subfamilia dos muroideos foi creada en 1811 polo zoólogo alemán Johann Karl Wilhelm Illiger.

'*Superfamilia *Muroidea***
* **Familia *Platacanthomyidae***
* **Familia *Spalacidae'* *
** Subfamilia *Myospalacinae*
** Subfamilia *Rhizomyinae* 
** Subfamilia *Spalacinae*
** Subfamilia *Tachyoryctinae*
* '*Familia *Calomyscidae***
* **Familia *Nesomyidae'''*
** Subfamilia *Cricetomyinae*
** Subfamilia *Delanymyinae*
** Subfamilia *Dendromurinae* 
** Subfamilia *Mystromyinae*
** Subfamilia *Nesomyinae*
** Subfamilia Petromyscinae
* *'Familia *Cricetidae*'*
** Subfamilia *Arvicolinae*
** Subfamilia *Cricetinae*
** Subfamilia *Lophiomyinae* 
** Subfamilia *Neotominae*
** Subfamilia *Sigmodontinae* 
** Subfamilia *Tylomyinae*
* *'Familia *Muridae*'*
** Subfamilia *Deomyinae*
** Subfamilia *Gerbillinae* 
** Subfamilia *Leimacomyinae*
** Subfamilia *Murinae*
** Subfamilia *Otomyinae*

## Notas 
## Véxase tamén 
### Bibliografía 
* Carleton, M. (1984): "Introduction to rodents", pp.&nbsp;255–265, en S. Anderson e J. Jones Jr., eds. *Orders and Families of Recent Mammals of the World*. Nova York: John Wiley and Sons. 
* 
* 
* Nowak, R. (1999): *Walker's Mammals of the World, vol. 2*. Baltimore, Maryland, USA e Londres, UK: The Johns Hopkins University Press. 
* Steppan, S. J.; R. A. Adkins e J. Anderson (2004): "Phylogeny and divergence date estimates of rapid radiations in muroid rodents based on multiple nuclear genes" *Systematic Biology* **53**: 533-553.

### Outros artigos 
* Roedores
* Miomorfos

### Ligazóns externas 
* *Muroidea* *Mice, rats, gerbils, and relatives*, na ADW. Con abundanrte información, ilustracións e bibliografía 
* *Muroidea'' na EOL .
Miomorfos

A dos **miomorfos** (*Myomorpha*) é unha suborde de mamíferos roedores que inclúe, entre outras especies, os hámsters, os lemmings, os xerbos, as cortas, así como os ratos e as ratas.

## Taxonomía 
A suborde foi creada en 1855 polo naturalista alemán Johann Friedrich von Brandt.

Na actualidade comprende 1137 especies viventes incluídas en dúas superfamilias con sete familias:

'*Suborde *Myomorpha***
* **Superfamilia *Dipodoidea'''*
** Familia *Dipodidae* - xerbos (ratos saltadores) e sicistas
* *'Superfamilia *Muroidea*'*
** Familia *Platacanthomyidae* - leiróns espiñentos
** Familia *Spalacidae* - ratas-toupa cegas, ratas do bambú e hámsteres-toupa
** Familia *Calomyscidae* - calomiscos
** Familia *Nesomyidae* - ratas e ratos de Madagascar, ratos gabeadores, ratos rupícolas pigmeos e a rata de cola branca
** Familia *Cricetidae* - hámsteres, ratas de auga, lemmings e ratas e ratos do Novo Mundo. 
** Familia *Muridae* - ratos, ratas e especies afíns

### Etimoloxía 
O termo *Myomorpha* está formado pola unión dos elementos do latín cietífico *myo-*, tirado do grego antigo μῧς, μυός *mỹs, myós*, "rato", e *-morpha*, forma plural derivada do elemento do grego antigo -μορφος *-morphos*, de μορρφή *morphḗ*, "forma". Literalmente: "os que teñen forma de rato".

## Notas 
## Véxase tamén 
### Bibliografía 
* Carleton, M. D. e G. G. Musser (2005): "Order Rodentia", pp 745–752 en Wilson, D. E. & Reeder, D. M. (editors) (2005): *Mammal Species of the World. A Taxonomic and Geographic Reference*. Baltimore, Mariland, USA: The Johns Hopkins University Press, 2 vols. ISBN 0-8018-8221-4. 
* Clutton-Brock, Juliet (ed.) (2004): "Mouse-like Rodents", pp.&nbsp;150–159 en David Burnley, ed. *Animal*. Londres: Dorling Kindersley.
* Steppan, S., Adkins, R. e Anderson, J. (2004): "Phylogeny and Divergence-Date Estimates of Rapid Radiations in Muroid Rodents Based on Multiple Nuclear Genes" *Systematic Biology'' **53** (4): 533-553.

### Outros artigos 
* Roedores

### Ligazóns externas
Fossa das cavernas

A **fossa das cavernas** (*Cryptoprocta spelea*), tamén coñecida como **fossa xigante**, é unha especie de carnívoro extinto de Madagascar pertencente á familia dos eupléridos. Esta familia ten as mangostas como parente máis achegado e inclúe todos os carnívoros malgaxes. Foi descrita por vez primeira en 1902, e en 1935 foi recoñecida como especie diferente do seu parente máis achegado, a fossa (*C. ferox*), que aínda vive hoxe en día. A fossa das cavernas era meirande que a actual, pero por outra banda eran bastante semellantes. Non foron consideradas sempre como dúas especies diferentes, e descoñécese cando e o motivo da desaparición da forma máis grande.

Esta especie coñécese a partir de ósos subfósiles descubertos nunha serie de covas do norte, oeste, sur e centro da illa de Madagascar. Nalgúns lugares foron atopados xunto con restos de *C. ferox*, mais non hai probas de que ámbalas especies vivisen no mesmo período.

## Notas 
## Véxase tamén 
### Bibliografía 
* Alcover, J.A. e McMinn, M. 1994. Predators of vertebrates on islands (require subscrición). BioScience 44(1):12–18.
* Burness, G.P., Diamond J. e Flannery, T. 2001. Dinosaurs, dragons, and dwarfs: The evolution of maximal body size (require subscrición). Proceedings of the National Academy of Sciences 98(25):14518–14523.
* Burney, D.A., Burney, L.P., Godfrey, L.R., Jungers, W.L., Goodman, S.M., Wright, H.T. e Jull, A.J.T. 2004. A chronology for late prehistoric Madagascar (require subscrición). Journal of Human Evolution 47(1–2):25–63.
* Colquhoun, I.C. 2006. Predation and cathemerality: Comparing the impact of predators on the activity patterns of lemurids and ceboids (require subscrición). Folia Primatologica 77(1–2):143–165.
* Garbutt, N. 2007. Mammals of Madagascar: A Complete Guide. A & C Black, 304&nbsp;pp. ISBN 978-0-7136-7043-1
* Goodman, S.M. 2003. Predation on lemurs. Pp.&nbsp;1221–1228 in Goodman, S.M. e Benstead, J.P. (eds.). The Natural History of Madagascar. University of Chicago Press, 1728&nbsp;pp. ISBN 0-226-30306-3
* Goodman, S.M., Ganzhorn, J.U. e Rakotondravony, D. 2003. Introduction to the mammals. Pp.&nbsp;1159–1186 in Goodman, S.M. e Benstead, J.P. (ed.). The Natural History of Madagascar. University of Chicago Press, 1728&nbsp;pp. ISBN 0-226-30306-3
* Goodman, S.M., Rasoloarison, R.M. e Ganzhorn, J.U. 2004. On the specific identification of subfossil *Cryptoprocta* (Mammalia, Carnivora) from Madagascar. Zoosystema 26(1):129–143.
* Hoffman, M. 2008. Cryptoprocta spelea. In IUCN. IUCN Red List of Threatened Species. Version 2009.2. . Descargado o 20 de maio de 2010.
* Köhncke, M. e Leonhardt, K. 1986. *Cryptoprocta ferox*. Mammalian Species 254:1–5.
* Lamberton, C. 1939. Les Cryptoprocta fossiles. Mémoires de l'Académie malgache 27:155–193.
* Turvey, S.T. 2009. Holocene Extinctions. Oxford University Press US, 359&nbsp;pp. ISBN 978-0-19-953509-5
* Wroe, S., Field, J., Fullagar, R. e Jermiin, L.S. 2004. Megafaunal extinction in the late Quaternary and the global overkill hypothesis (require subscrición). Alcheringa 28(1):291–331.
Río Colorado

O **río Colorado** (en ) é un dos principais ríos do suroeste dos Estados Unidos de América e o norte de México (o outro é o río Grande). Cos seus 2334&nbsp;km de lonxitude, a conca do río Colorado comprende unha vasta e árida área que abrangue cinco estados dos Estados Unidos (Colorado, Utah, Arizona, Nevada e California) e dous de México (Baixa California e Sonora). Ten un caudal medio de 637&nbsp;m³/s.

## Topografía 
Nace en La Poudre Pass, no medio das Montañas Rochosas. Flúe en dirección suroeste pola meseta de Colorado, dá lugar ó lago Powell, e atravesa o famoso Gran Canón ata que chega ao lago Mead, na fronteira entre os estados de Arizona e Nevada, onde torna cara ao sur en dirección a México e desemboca no golfo de California.

## Notas 
## Véxase tamén 
### Ligazóns externas 
* Coloradoriver.org
Page

**Page** é unha cidade estadounidense do condado de Coconino, Arizona, que se atopa preto do lago Powell e do encoro de Glen Canyon. Segundo o censo de poboación de 2010, Page contaba 7.247 habitantes.

## Demografía 

Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.6,0.7,0.8)

ImageSize = width:450 height:250
PlotArea = left:50 bottom:30 top:30 right:30
DateFormat = x.y
Period = from:0 till:8000
TimeAxis = orientation:vertical
AlignBars = justify
ScaleMajor = gridcolor:b increment:3000 start:0
ScaleMinor = gridcolor:a increment:600 start:0
BackgroundColors = canvas:c

BarData=

 bar:1960 text:1960
 bar:1970 text:1970
 bar:1980 text:1980
 bar:1990 text:1990
 bar:2000 text:2000
 bar:2010 text:2010
 bar:2014 text:2014*

PlotData=
 color:d width:25 align:left

 bar:1960 from:0 till: 2960
 bar:1970 from:0 till: 1439
 bar:1980 from:0 till: 4907	
 bar:1990 from:0 till: 6598
 bar:2000 from:0 till: 6809
 bar:2010 from:0 till: 7247
 bar:2014 from:0 till: 7440

PlotData=

 bar:1960 at: 2960 fontsize:s text: 2.960 shift:(-15,5)
 bar:1970 at: 1439 fontsize:s text: 1.439 shift:(-15,5)
 bar:1980 at: 4907 fontsize:s text: 4.907 shift:(-15,5)
 bar:1990 at: 6598 fontsize:s text: 6.598 shift:(-15,5)
 bar:2000 at: 6809 fontsize:s text: 6.809 shift:(-15,5)
 bar:2010 at: 7247 fontsize:s text: 7.247 shift:(-15,5)
 bar:2014 at: 7440 fontsize:s text: 7.440 shift:(-15,5)

:Censo decenal dos Estados Unidos de América*Estimación de 2014

## Cinema 
En Page e os seus arredores foron rodados diversos filmes, entre os que se inclúen:
**The Greatest Story Ever Told* (1965)
**O planeta dos simios* (1968)
**O fóra da lei* (1976)
**Exorcist II: The Heretic* (1977)
**Superman III* (1983)
**Thunder Warrior* (1983)
**Vendetta dal futuro* (1986), rodado en 1985 por Sergio Martino
**Highway to Hell* (1990)
**Motorama* (1991)
**Beastmaster 2: Through the Portal of Time* (1991)
**Maverick* (1994)
**Broken Arrow* (1996)
**Evolution* (2000)
**Planet of the Apes* (2000)
**The Flintstones in Viva Rock Vegas* (2000)
**Arac Attack* (2002)
**Hulk* (2003)
**Into the Wild* (2007)
**Doutor Who*: Tempada 6. Episodios 1, 2 e 13 (2012)
**John Carter* (2012)
**The Fireball Run*: Tempada 7, episodios 5 e 6 (2014)

## Notas 
## Véxase tamén 
### Ligazóns externas 
*Páxina oficial de Page
Yamaguchi-gumi

é a principal organización yakuza do Xapón. Fundouna Harukichi Yamaguchi en Kobe en 1915 e é unha das meirandes organizacións criminais do mundo. Segundo a policía do Xapón en 2007 tiña 20400 membros activos e 18600 asociados, o que supón o 45% de todos os membros de yakuzas.

A súa estrutura é piramidal: no cumio sitúase un *kumichō* (組長) (xefe), por tras están quince *shatei* (舎弟) (irmán máis novo) e 86 *wakachū* (若中) (nenos). O seu actual *kumichō* é Shinobu Tsukasa, que mantén unha política expansionista dirixida cara a Tokio, tradicionalmente fóra da súa zona de influencia, e fóra do Xapón.

## Notas
Vattenfall Cyclassics 2014

A **19ª edición da Vattenfall Cyclassics** disputouse o 24 de agosto de 2014 en Hamburgo cun percorrido de 246 quilómetros. Esta foi a décimo novena proba do UCI WorldTour 2014.

O gañador foi o noruegés Alexander Kristoff, que venceu nun sprint masivo e de moita calidade. No segundo lugar, quedou o italiano Giacomo Nizzolo e no terceira quedou o australiano Simon Gerrans.

## Equipos 
Na disputa participaron 18 equipos ciclistas diferentes: os 17 do UCI WorldTour (con participación obrigatoria) e 1 equipo alemán da categoría Profesional Continental invitado.

## Clasificación 
## Véxase tamén 
### Outros artigos 
* Vattenfall Cyclassics

### Ligazóns externas 
* Páxina web oficial